als_Latn dik_Latn sag_Latn
Ndryshon ligji, borxhet ndaj privatëve, Qeveria favorizon KESH-inEkonomi e Hënë, 16 Mars, 2015 | 14:17 pm
Qeveria ka propozuar heqjen e titullit ekzekutiv për faturat që KESH apo OST ka pa paguar ndaj prodhuesve të energjisë si dhe për faturat e energjisë së institucioneve publike.
Shkak i propozimit është bërë bllokimi i llogarive bankare të KESH dhe OST nga përmbaruesit privatë. Përkundrejt këtyre rasteve, qeveria nuk është tërhequr nga propozimi që familjarëve apo bizneseve t’u vendoset barrë hipotekore, kur nuk kanë pagur faturat e energjisë.
ARGUMENTI
Në relacionin e bërë mbi projektligjin “Për pagesat e vonuara në detyrimet kontraktore tregtare”, argumentohet se sektori i energjisë elektrike në Shqipëri është në një situatë të vështirë teknike dhe ekonomiko-financiare. Shkak kryesor renditet niveli i ulët i arkëtimeve nga konsumatorët familjarë, bizneset dhe institucionet publike si dhe humbjet në sistemin e shpërndarjes.
Ndaj dhe KESH vendoset përballë pamundësisë për të shlyer në kohë detyrimet ndaj furnizuesve të energjisë, duke krijuar një borxh në vite.
“Për sa kohë që KESH-i s’ka asnjë mundësi financiare për të paguar faturat e prapambetura, përmbaruesit e aktivizuar nga kompanitë koncesionare mbajnë të bllokuar llogaritë bankare të KESH-it e, për rrjedhojë nuk lejojnë ushtrimin e aktivitetit normal të kësaj shoqërie”, thuhet në relacion.
Heqja e titullit ekzekutiv do të bëjë që llogaritë bankare të KESH të mos jenë objekt bllokimi nga përmbarimorët.
PROPOZIMI
Për të shmangur bllokimin e llogarive të KESH, qeveria propozon shtimin e një neni në ligjin “Për pagesat e vonuara në detyrimet kontraktore tregtare”.
Duke propozuar që të jetë rast përjashtimor cilësimi titull ekzekutiv për detyrimet “Që rrjedhin nga shitja, blerja dhe faturat e shërbimit të transmetimit dhe shpërndarjes së energjisë elektrike”. Ky përcaktim do të veprojë dhe në rastet e institucionet publike që nuk kanë mundësi të paguajnë.
“Merr në konsideratë situatën aktuale në sektorin e energjisë elektrike dhe shkaqet objektive të mospagesave në kohë të faturave nga shoqëritë publike”, thuuhet në relacionin e qeverisë.
als_Latn als_Latn als_Latn mlt_Latn als_Latn als_Latn als_Latn als_Latn als_Latn als_Latn als_Latn als_Latn